CELEX: 32005D0784
Language: fi
Date: 2005-11-07 00:00:00
Title: Neuvoston päätös 2005/784/YUTP, tehty 7 päivänä marraskuuta 2005, Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan päätöksen 1999/730/YUTP voimassaolon jatkamisesta ja sen muuttamisesta

11.11.2005   
            
            
               FI
            
            
               Euroopan unionin virallinen lehti
            
            
               L 295/53
            
         
      NEUVOSTON PÄÄTÖS 2005/784/YUTP,
   tehty 7 päivänä marraskuuta 2005,
   Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan päätöksen 1999/730/YUTP voimassaolon jatkamisesta ja sen muuttamisesta
   EUROOPAN UNIONIN NEUVOSTO, joka
   ottaa huomioon 12 päivänä heinäkuuta 2002 hyväksytyn neuvoston yhteisen toiminnan 2002/589/YUTP Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:
   
               (1)
            
            
               Neuvosto teki 15 päivänä marraskuuta 1999 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan päätöksen 1999/730/YUTP (2).
            
         
               (2)
            
            
               Päätöksen 1999/730/YUTP voimassaoloa jatkettiin ja päätöstä muutettiin viimeksi päätöksellä 2004/792/YUTP.
            
         
               (3)
            
            
               Eräitä lopullisia tavoitteita ei ole pystytty saavuttamaan 15 päivän marraskuuta 2005 mennessä, jolloin päätöksen 1999/730/YUTP voimassaolon on määrä päättyä, ja toisia tavoitteita olisi vahvistettava edellä mainitun päivämäärän jälkeen. Kyseinen hanke on monivuotinen.
            
         
               (4)
            
            
               Päätöksen 1999/730/YUTP voimassaoloa olisi näin ollen jatkettava ja päätös olisi muutettava,
            
         ON PÄÄTTÄNYT SEURAAVAA:
   1 artikla
   Muutetaan päätös 1999/730/YUTP seuraavasti:
   
               a)
            
            
               Korvataan 3 artiklan 1 kohdassa oleva rahoitusohjeen määrä ”1 375 565 euroa” määrällä ”600 000 euroa”.
            
         
               b)
            
            
               Korvataan 4 artiklan toisessa alakohdassa ilmaisu ”15 päivänä marraskuuta 2005” ilmaisulla ”15 päivänä marraskuuta 2006”.
            
         
               c)
            
            
               Poistetaan 5 artikla.
            
         
               d)
            
            
               Korvataan liite tämän päätöksen liitteessä olevalla tekstillä.
            
         2 artikla
   Tämä päätös tulee voimaan 16 päivänä marraskuuta 2005.
   3 artikla
   Päätös julkaistaan Euroopan unionin virallisessa lehdessä.
   
      Tehty Brysselissä 7 päivänä marraskuuta 2005.
      
         
            Neuvoston puolesta
         
         
            Puheenjohtaja
         
         J. STRAW
         
      
   
   
      (1)  EYVL L 191, 19.7.2002, s. 1.
   
      (2)  EYVL L 294, 16.11.1999, s. 5. Päätös sellaisena kuin se on viimeksi muutettuna päätöksellä 2004/901/YUTP (EUVL L 379, 24.12.2004, s. 111).
   
      LIITE
      
         
            ”LIITE
            HANKKEEN PÄÄLLIKÖN TEHTÄVÄNKUVAUS (2006)
            
                        1.
                     
                     
                        Hankkeen päällikkö, joka toimii yhteistyössä Kambodžan asevoimien kanssa, jatkaa toimintaa, joka liittyy asevarastojen kirjanpitoon, hallinnointiin ja turvallisuuteen sekä alan politiikkojen, suuntaviivojen ja käytäntöjen kehittämiseen. Tätä varten hankkeen päällikkö huolehtii aiemmin sotilasalueella 1 (Stung Treng), sotilasalueella 2 (Kampong Cham), sotilasalueella 3 (Kampong Speu), sotilasalueella 4 (Siem Reap) ja sotilasalueella 5 (Battambang), erityissotilasalueella (Phnom Penh) ja maan santarmilaitoksessa täytäntöönpantujen hankkeiden seurannasta. Hän määrittelee ja toteuttaa tiiviissä yhteistyössä puolustusministeriön kanssa maan ilma- ja merivoimien aseiden varastointia ja rekisteröintiä koskevan uuden sotilashankkeen kaikissa 24 provinssissa. Tähän kuuluu lyhyen ja pitkän ajan varastointitilojen rakentaminen, asianmukaisen henkilöstön kouluttaminen kaikilla tasoilla sekä kaikkien aseiden rekisteröinti puolustusministeriön keskustietokantaan. Toteutettavaan toimeen on kuuluttava tukea, alan asiantuntijoiden avustamana, hallituksen ohjelmalle, joka liittyy ylimääräisten sotilasaseiden ja tarvittaessa kerättyjen aseiden sekä mahdollisesti edelleen armeijan sekä poliisi- ja turvallisuusjoukkojen hallussa olevien ylimääräisten aseiden julkiseen hävittämiseen.
                     
                  
                        2.
                     
                     
                        Tarpeen vaatiessa hankkeen päällikkö jatkaa neuvojen ja mahdollisuuksien mukaan avun antamista hallitukselle, kansainvälisille järjestöille ja paikallisille valtioista riippumattomille järjestöille kysymyksissä, jotka koskevat aseturvallisuutta ja nykyisiä ja aikaisempia EU:n ASAC-toimia.
                     
                  
                        3.
                     
                     
                        Hankkeen päällikkö varmistaa, että toiminnan tehokasta seurantaa ja arviointia varten otetaan käyttöön tarkoituksenmukaiset menettelyt. Tätä varten hän pyrkii saamaan tuekseen Kambodžan hallituksen sekä poliisi- ja turvajoukkojen täyden yhteistyön.
                     
                  
                        4.
                     
                     
                        Maan ilma- ja merivoimien aseiden turvallista varastointia ja rekisteröintiä koskevan hankkeen päätyttyä hankkeen päällikkö toteuttaa hänen vuotta 2005 koskevassa tehtävänkuvauksessaan esitetyt suunnitelmat asevarastojen kirjanpidon, hallinnoinnin ja turvallisuuden lujittamisesta ja hankkeen loppuun saattamisesta ja päättämisestä.”